wickkiey/tamil-wikipedia-markdown huggingface dataset:
# 1613



**1613** (**MDCXIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதரண ஆண்டாகும்.  

## நிகழ்வுகள்
- சனவரி 11 - பிரான்சின் டோஃபினே என்ற இடத்தில் 30-அடி உயர மனித உடலெச்சம் கண்டுபிடிக்கப்பட்டது. இது ரோமானிய அரசன் டியூட்டோபோக்கசு என்பவனின் உடல் என நம்பப்படுகிறது.
- பெப்ரவரி 7 - உருசியப் பேரரசு மிக்கைல் ரொமானோவ் என்பவரை உருசியாவின் பேரரசனாகத் தேர்ந்தெடுத்தது. இதன் மூலம் அங்கு ரொமானொவ் வம்சம் ஆட்சியைப் பிடித்தது.
- மார்ச் 27 - கனடாவில் முதலாவது ஆங்கிலேயக் குழந்தை பிறந்தது.
- சூன் - ஜேம்சுடவுன்: வர்ஜீனியாவில் விளைந்த முதலாவது தொகுதி மேற்கிந்தியப் புகையிலை இங்கிலாந்துக்கு அனுப்பப்பட்டது.
- சூன் 29 -- இலண்டனில் பிரபலமான குளோப் நாடக அரங்கு தீக்கிரையானது.
- குவைத் பிரதேசம் அமைக்கப்பட்டது.
- ஜேம்சுடவுனிற்கு அருகே சர் தோமசு டேல் "பெர்முடா நகரம்" என்ற குடியேற்றப் பகுதியை அமைத்தார்.
- வரகுணப் பாண்டியனின் ஆட்சிக்காலம் ஆரம்பம்.

## பிறப்புகள்

## இறப்புகள்
- சூலை 20 - டோனா கத்தரீனா, கண்டி இராச்சியத்தின் அரசி
- செப்டம்பர் 8 - கார்லோ கேசுவால்தோ, இத்தாலிய இசையமைப்பாளர் (பி. 1566)
# சடையவர்மன் அதிவீரராம பாண்டியன்



**அதிவீரராம பாண்டியர்** பிற்கால பாண்டிய மன்னர்களுள் ஒருவர். 16-ஆம் நூற்றாண்டில் வாழ்ந்த இவர் ஏறக்குறைய 40 ஆண்டுகள் (1564–1604) ஆட்சி புரிந்ததாகத் தெரிகிறது. இவர் ஒரு அரசர் என்பதோடன்றித் திறமையான தமிழ்ப் புலவராகவும் விளங்கினார். வடமொழியிலும், தமிழிலும் தோன்றிய, நளன் கதை கூறும் நூல்களைத் தழுவி நைடதம் என்னும் நூலை இவர் இயற்றினார். இது சிறந்த தமிழ் நூல்களுள் ஒன்றாகக் கருதப்படுகிறது. இது தவிர நீதிகளை எடுத்துக் கூறும் வெற்றி வேற்கை என்னும் நூலையும், காசி காண்டம், கூர்ம புராணம், மாக புராணம் ஆகிய நூல்களையும் ஆக்கியுள்ளார். இவற்றுடன் கொக்கோகம் எனப்படும் காமநூலையும் தமிழில் தந்துள்ளார்.  

மிகுந்த இறை பக்தி கொண்டவரான இவர், பல கோயில்களையும் கட்டுவித்துள்ளார். தென்காசியில் இருக்கும் சிவன்கோயில் ஒன்றும் விஷ்ணு கோயில் ஒன்றும் இவற்றுள் அடங்குவனவாகும். இவருக்குச் **சீவலமாறன்** என்னும் பெயர் உண்டு என்பதை 16 ஆம் நூற்றாண்டில் வாழ்ந்த புலவர் சிதம்பரநாத கவி என்பவர் இவரைப்பற்றி இயற்றிய சீவலமாறன் கதை என்னும் நூலால் அறியமுடிகிறது.  

## வரலாறு
ஏறக்குறைய 14-ஆம் நூற்றாண்டின் முற்பகுதி வரையில் மதுரையில் ஆட்சி செலுத்தி வந்த பாண்டியர் பெருமை அந்நூற்றாண்டின் பிறபகுதியில் சிதைவுற்றது. டெல்லி அரசரின் தளபதி மாலிக்காபூரின் படையெடுப்பாலும், விஜய நகர வேந்தரின் படைத்தளபதி கம்பணவுடையாரின் போர்களினாலும் பாண்டியர் குடி சிதறுண்டது. அக்குடியினரில் ஒரு கிளையினர் திருநெல்வேலிப் பகுதியைத் தம் வசப்படுத்தித் தென்காசியில் இருந்துகொண்டு அதனை ஆண்டு வந்தனர்.  

இக்கிளையினர் மதுரையில் ஆண்டு வந்த நாயக்க மன்னர்களுக்கு அடங்கியிருந்ததாகத் தெரிகிறது. இவர்களுள் ஒருவரே அதிவீரராம பாண்டியர். இவர் *கோ ஐடிலவர்மன் திரிபுவன சக்கராத்தி கோனேரின்மை கொண்டான் திருநெல்வேலிப் பெருமாள் வீரவெண்பா மாலையான் தன்மப் பெருமாள் குலசேகரதேவர் நந்தனாரான அழகம் பெருமாள் அதிவீர ராமரான ஸ்ரீவல்லபதேவர்* என்று கல்வெட்டொன்றில் அழைக்கப்படுகிறார். ஸ்ரீவல்லபன் என்னும் பெயர் சீவலன் என்றும் சிதைந்து வழங்கப்படுகிறது. இவரைப் பற்றி சீவலமாறன் கதை என்ற ஒரு நூலும் உண்டு. இவருக்கு இராமன், வீரமாறன் என்ற வேறு பெயர்களும் உண்டு.  

## ஆதரித்த புலவர்கள்
வீரவெண்பாமாலை சூடிய தந்தையின் மைந்தரான இவ்வரசர் புலவர்களைப் போற்றியும் தாமே கவிபாடும் திறமை பெற்றும் விளங்கினார். சேறை ஆசு கவிராயரும் திருவண்ணாமலைப் புலவர் சிதம்பரநாதரும் புதுக்கோட்டை நைடதம் இராமகிருஷ்ணரும் சிவந்த கவிராசரும் இவரால் ஆதரிக்கப்பட்டனர். ஆசு கவிராச சிஙகம் என்ற சேறை ஆசுகவிராசதை காளத்திநாதர் கட்டளைத்துறை என்ற நூலைப் பாடும்படி செய்வித்தவர் இவரே என்றும் கூறுவர்.  

## திருப்பணிகள்
இவர் சிவ பக்தியிலும் சிறந்திருந்தார். தென்காசிப் பெரிய கோயிலுக்கு மேற்பகுதியில் இவர் தம் தந்தை பெயரால் ஒரு சிவாலயத்தைக் கட்டினார். இதனருகில் ஒரு திருமால் கோயிலும் இவரால் கட்டப்பட்டது. இதனால் இவருடைய பொது நோக்கு விளங்கும். இவர் 1564 முதல் 1603 வரை அரசக் கட்டிலில் இருந்தார். இவருக்குப் பட்டமெய்தியவர் இவருடைய பெரிய தந்தையின் குமாரரான வரதுங்க பாண்டியர் ஆவார்.
# கிராம தன்னிறைவுத் திட்டம்

**கிராம தன்னிறைவுத் திட்டம்** என்பது தமிழகத்தின் ஊரகப் பகுதியில் மக்கள் பங்குத் தொகையுடன் செயல்படுத்தப்படும் ஓர் அரசு நலத்திட்டமாகும்.  

## திட்ட நோக்கம்
இத்திட்டம் 2011-12 ஆம் ஆண்டு தமிழக அரசால் அறிமுகப்படுத்தப்பட்டத் திட்டம் ஆகும்.  

## நிதி ஒதுக்கீடு
இத்திட்டத்திற்கு தமிழக அரசு 2015-16 இல் ரூ.100 கோடியை ஒதுக்கீடு செய்தது.  

## மக்கள் பங்கேற்பு
மூன்றில் ஒரு பங்கு பணம் செலுத்தி, கிராம தன்னிறைவுத் திட்டம் மூலம் அடிப்படைவசதிகளை பொதுமக்களே நிறைவேற்றிக் கொள்ளலாம் என ஊரக வளர்ச்சி முகமை தெரிவித்தது. இதை பயன்படுத்திக்கொள்ள பொதுமக்களுக்கு வேண்டுகோளும் விடுக்கப்பட்டது.
# அடுத்த பதினொன்று


**அடுத்த பதினொன்று** (சுருக்கமாக **N-11**) 21ஆவது நூற்றாண்டில் பிரிக் நாடுகளுடன் உலகின் பெரிய பொருளாதாரங்களுடன் இணையக்கூடிய மிக உயர்ந்த வாய்ப்புள்ள நாடுகளாக கோல்ட்மேன் சாக்ஸ் முதலீட்டு வங்கியியல் மற்றும் பொருளியலாளர் ஜிம் ஓநீல் அடையாளம் கண்ட பதினொரு நாடுகளாகும். இவையாவன: வங்காளதேசம், எகிப்து, இந்தோனேசியா, ஈரான், மெக்சிக்கோ, நைஜீரியா, பாக்கித்தான், பிலிப்பீன்சு, துருக்கி, தென் கொரியா மற்றும் வியட்நாம். திசம்பர் 12, 2005 அன்று முதலீடு வாய்ப்பு மற்றும் வருங்கால வளர்ச்சியைக் கருத்தில் கொண்டு இந்த நாடுகளை, வங்கி அடையாளம் கண்டது. 2011க்குப் பின்னர் இந்தப் பதினொரு நாடுகளில் மிகவும் முதன்மையான நாடுகளான மெக்சிக்கோ, இந்தோனேசியா, தென் கொரியா மற்றும் துருக்கியின் உற்பத்தி அடுத்தப் பதினொன்றின் மொத்த தேசிய உற்பத்தியில் 73 விழுக்காடாக இருந்தது.  

பருப்பொருளியல் நிலைத்தன்மை, அரசியல் முதிர்ச்சி, முதலீடு, வணிகக் கொள்கைகளில் பொருளியல் திறந்த தன்மை, கல்வியின் தரம் ஆகிய அளவைகளைக் கொண்டு கோல்ட்மேன் சாக்ஸ் இந்த நாடுகளை அடையாளம் கண்டது. 2003இல் இதே வங்கி பிரேசில், உருசியா, இந்தியா, மற்றும் சீனாவை வளர்ந்து வரும் நான்கு "பிரிக்" நாடுகளாக வெளியிட்டது; இதன் தொடர்ச்சியாகவே N-11 ஆய்வுத்தாளை வெளியிட்டது.  

## மேற்சான்றுகள்

## மேலும் அறிய
- "The N-11: More Than an Acronym" – Goldman Sachs study of N-11 nations, Global Economics Paper No: 153, March 28, 2007.
# உஜ்ஜைனி காலபைரவர் கோயில்



**உஜ்ஜைனி காலபைரவர் கோயில்**, இந்திய மாநிலமான மத்தியப் பிரதேசத்தின் உஜ்ஜைன் நகரத்தின் அமைந்துள்ளது. இந்த ஊரின் காவல் தெய்வமாக கால பைரவர் போற்றப்படுகிறார். நாள்தோறும் நூற்றுக்கணக்கான பக்தர்கள் வந்துசெல்கின்றனர்.  

## வரலாறு
முந்தைய காலத்தில் இருந்த கோயிலின் சிதைந்த பகுதியிலேயே தற்காலத்துக் கோயில் கட்டப்பட்டிருக்கிறது. இங்கு சிவன், பார்வதி, விஷ்ணு, விநாயகர் போன்ற கடவுளர்களின் படங்களும் உள்ளன. இவை பரமர வம்சத்தினரின் ஆட்சிக்காலத்தைச் சேர்ந்தவை.
# காவலன் அவன் கோவலன்



**காவலன் அவன் கோவலன்** விசு இயக்கத்தில் 1987ஆம் ஆண்டில் வெளியான ஒரு இந்தியத் தமிழ்த் திரைப்படமாகும். பிரபு, ரேகா, மாதுரி ஆகியோர் முக்கிய கதாபாத்திரங்களில் நடித்திருந்தனர். விஜயானந்த் இசையமைத்திருந்தார்.  

## நடிகர்கள்

- பிரபு
- ரேகா
- மாதுரி
- விசு
- பிரமிளா
- கலாரஞ்சினி
- ஒரு விரல் கிருஷ்ணா ராவ்
- லூஸ் மோகன்
- ஓமக்குச்சி நரசிம்மன்
- குண்டு கல்யாணம்
# பிக்காசோவின் நீலக்காலம்

வரைந்த, *வயதான கிட்டார் கலைஞர்*, 1903, சிக்காகோ கலை நிறுவனம்]]  
**பிக்காசோவின் நீலக்காலம்** என்பது, புகழ்பெற்ற எசுப்பானிய ஓவியரான பாப்லோ பிக்காசோ தனது ஓவியங்களை நீலத்தின் பல்வேறு சாயல்களை மட்டும் பயன்படுத்தி வரைந்த காலப்பகுதியைக் குறிக்கிறது. அரிதாக வேறு சில நிறங்களும் பயன்படுத்தப்பட்டது உண்டு. இக்காலம் 1901 முதல் 1904 வரையான காலப்பகுதியாகும். பார்சிலோனாவிலும், பாரிசிலும் வரைந்த இவ்வோவியங்கள் இன்று அவரது புகழ்பெற்ற ஓவியங்களுள் சிலவாகத் திகழ்கின்றன. ஆனால், இவை வரையப்பட்ட காலத்தில் இவற்றைப் பிக்காசோவால் விற்கமுடியாதிருந்தது.  

## காரணம்
நீலக்காலம் எப்போது தொடங்கியது என்பது குறித்துத் தெளிவில்லை. இது எசுப்பெயினில் 1901 வசந்த காலத்தில் அல்லது பாரிசில் அவ்வாண்டின் பின்னரைப் பகுதியில் தொடங்கியிருக்கலாம் எனக் கருதப்படுகிறது. கண்டிப்பான நிறப் பயன்பாடும், அவர் அடிக்கடி பயன்படுத்திய விபச்சாரிகள், பிச்சைக்காரர்கள், குடிகாரர்கள் போன்ற சோகத்துக்குரிய விடயங்களும், பிக்காசோவின் எசுப்பானியப் பயணத்தின் செல்வாக்காலும், அவரது நண்பர் கார்லோசு கசாகெமாசு தன்னைத்தானே சுட்டுத் தற்கொலை செய்துகொண்டதால் உண்டான சோகத்தின் விளைவாலும் ஏற்பட்டது.  

தனது நண்பனின் இறப்புச் செய்தியைக் கேட்டதிலிருந்துதான் நீல நிறத்தில் ஓவியங்களை வரையத் தொடங்கியதாக பிக்காசோவே ஒருமுறை கூறியிருந்தபோதும், கலை வரலாற்றாளரான எலன் செக்கெல் இதுகுறித்துச் சில ஐயங்களை எழுப்பியுள்ளார். இவரது கூற்றுப்படி, கசாகேமா பாரிசில் இறக்கும்போது பிக்காசோ அங்கு இல்லை. பிக்காசோ மே மாதம் பாரிசுக்குத் திரும்பியபோது இறந்த நண்பனின் கலையகத்தில் பல வாரங்கள் தங்கி ஒரு கண்காட்சிக்குத் தயார்படுத்தினார். அக்காலத்தில் அவர் வரைந்த ஓவியங்கள் பளிச்சிடும் நிறங்களையும், பகட்டான விடயங்களையும் கொண்டிருந்தன. 1901ல் பிக்காசோவின் உளவியல் நிலைமை மோசமானது. அவ்வாண்டின் பிற்பகுதியில் பிக்காசோ கடுமையான மன அழுத்தத்துக்கு உள்ளானார். இதனால், இவர் தனது ஓவியங்களில் நீலச் சாயையைக் கூடுதலாகப் பயன்படுத்தத் தொடங்கினார். ஆண்டின் முற்பகுதியில் இவரது நண்பர் இறந்தபோது பிக்காசோ வரைந்த "கசாகெமாசின் இறப்பு" (La mort de Casagemas) என்னும் ஓவியத்தில் பிரகாசமான நிறங்களே பயன்படுத்தப்பட்டிருந்தன. நீலக்காலத்தின் முதல் ஓவியம் என்று கொள்ளத்தக்கது "தனது சவப்பெட்டியில் கசாகெமாசு" எனத் தலைப்பிட்ட ஓவியம் ஆகும். இவ்வோவியத்தை வரைந்து முடித்த காலத்தில் பிக்காசோ மோசமான மன அழுத்தத்துக்கு ஆட்பட்டிருந்தார். வழக்கமாக மற்றவர்களுடன் பழகுவதில் விருப்பம் கொண்டவரான பிக்காசோ இக்கட்டத்தில் தனது நண்பர்களிடமிருந்தும் ஒதுங்கியிருந்தார். இவரது மன அழுத்தத்தின் தாக்கம் பல ஆண்டுகள் நீடித்தது.  

1901க்கு முன்னர் பிக்காசோவின் தொழில் சிறப்பான நிலையில் இருந்தது. ஆனால், அவர் தனது ஓவியங்களுக்கான விடயங்களாக ஏழைகளையும், விலக்கிவைக்கப்பட்டவர்களையும் பயன்படுத்தியதுடன், நீலச் சாயைகள் மூலம் துயரங்களை வெளிப்படுத்தத் தொடங்கியபோது, பொதுமக்களும், திறனாய்வாளர்களும் இவரது ஓவியங்களிலிருந்து விலகிச் சென்றனர். மக்கள் இவ்வாறான ஓவியங்களைத் தமது வீட்டுச் சுவர்களில் தொங்கவிட விரும்பவில்லை. பிக்காசோ தொடர்ந்தும் இவ்வகை ஓவியங்களையே வரைந்தார். இதனால் அவரது பொருளாதார நிலையும் மோசமானது.  

1904ம் ஆண்டுக்குப் பின்னரே நிலைமை மாறியது. இதன் பின்னர் பிக்காசோவின் இளஞ்சிவப்புக்காலம் தொடங்கியது.
# முஹம்மத்: மெஸென்ஜர் ஆஃப் காட் (திரைப்படம்)


**முஹம்மத்: மெஸென்ஜர் ஆஃப் காட்**, (Muhammad: The Messenger of God (film), 2015ஆம் ஆண்டில் வெளியான பாரசீக மொழி திரைப்படத்தை மஜித் மஜிதி இயக்கியுள்ளார். இப்படத்தின் இசை அமைப்பாளர் ஏ. ஆர். ரகுமான் ஆவார். படத்தின் ஒளிப்பதிவாளர் விட்டொரியா ஸ்டொரரொ ஆவார். இத்திரைப்படம் 171 நிமிடங்கள் ஓடக்கூடியது.  

இரான் நாட்டின் சார்பாக சிறந்த வெளிநாட்டுத் திரைப்படத்துக்கான ஆஸ்கர் விருதுக்குப் பரிந்துரைக்கப்பட்டுள்ளது.  

## படத்தில் நடித்தவர்கள்
1. மஹ்டி பக்டெல்
1. அலிரேஷா ஷொஜா நௌரி
1. மொசென் தானாபண்டே
1. தரியுஷ் பர்ஹாங்
1. மொகம்மத் அஷ்காரி
1. சையத் சடெக் ஹடெபி
1. சரெஹ் பயட்
1. மினா சடாடி

## சச்சரவு

நபிகளை அவமதித்துள்ளதாக, இந்தப் படத்தை இசுலாமிய அமைப்பு எதிர்த்திருந்தது.
# கேரத் பேல்


**கேரத் ஃபிராங்க் பேல்** (, பிறப்பு: ஜூலை 16, 1989, கார்டிஃப்) வேல்ஸ் நாட்டில் பிறந்த இவர் ஒரு தொழில்முறைக் கால்பந்தாட்ட வீரர். இவர் தற்போது லா லீகாவின் ரியல் மாட்ரிட் அணி மற்றும் வேல்ஸ் நாட்டு கால்பந்தாட்ட அணிகளுக்காக விளையாடி வருகின்றார்.  

இடதுபுற பின்கள ஆட்டக்காரராக முதலில் விளையாடத்தொடங்கிய இவர் தற்பொழுது முன்கள ஆட்டக்காரராக விளையாடிவருகிறார்.  

ரியல் மாட்ரிட் அணி 2013-2014ல் கோபா டெல் ரே மற்றும் யூவேஃபா சாம்பியன்ஸ் லீக் கிண்ணங்களை வெல்ல உறுதுணையாக இருந்தார்.  

=
# ரமி சாப்ரா

**ரமி சாப்ரா** (Rami chhabra பிறப்பு --1938) என்பவர் பெண்ணியவாதி, இதழாளர் செயற்பாட்டாளர் ஆவார். 1950 களின் பிற்பகுதியில் இதழிகைத் துறையில் நுழைந்த இவர் தொடர்ந்து எழுத்துப் பணியில் ஈடுபட்டு வருகிறார். டைம்சு ஆப் இந்தியா, இந்தியன் எக்சுபிரசு, இந்துச்தான் டைம்சு போன்ற நாளிதழ்களில் பத்தி எழுத்தாளராகக் கட்டுரைகள் எழுதி வந்தார். வியத்நாம் போர்க் காலத்தில் சைகோனுக்கும் சீனாவுக்கும் சென்று வந்தவர்.  

## பிறப்பும் படிப்பும்

இப்போதைய பாக்கித்தானில் உள்ள டேரா இசுமாயில் கான் என்னும் ஊரில் பிறந்த ரமி சாப்ரா தில்லிப் பல்கலைக் கழகத்தில் ஆங்கில இலக்கியத்தில் இளங்கலைப் பட்டம் பெற்று பின்னர் சட்டம், குமுகவியல் ஆகியவற்றையும் பயின்றார்.  

## பெண்ணியவாதி

பெண்களுக்கான பாதுகாப்பு, குடும்பக் கட்டுப்பாடு, வரதட்சினைச் சாவு, பெண்களுக்குச் சொத்துரிமை, பெண்கள் திருமண வயது வரம்பு உயர்த்தல், பெண்களுக்கு எதிரான வன்செயல்கள் ஆகியன பற்றி 1977 ஆம் ஆண்டில் இந்தியன் எக்சுபிரசு தாளில் 'பெமினிஸ்ட் வியூபாய்ன்ட்' என்னும் பகுதியில் வாரம் தோறும் ரமி சாப்ரா எழுதி வந்தார்.  
குக்கிராமங்களுக்குச் சென்று பெண்கள் எதிர்கொள்ளும் பிரச்சினைகளையும் அவல நிலைமைகளையும் நேரிடையாகப் பார்த்துப் புரிந்துகொண்டார். அடிக்கடி உண்டாகும் மகப்பேற்றின் கேடுகள் பற்றியும் பாதுகாப்பான தாய்மைப் பற்றியும் பெண்களிடையே பரப்புரை செய்தார். எச் ஐ வி எயிட்சு போன்ற நோய்களுக்கான எதிர்ப்பு அணியை உருவாக்கினார். தூர்தர்சன் தொடங்கப்பட்ட காலகட்டத்தில் நிகழ்ச்சி தொகுப்பாளராக இருந்து பணியாற்றினார். ஆல் இந்தியா வானொலியிலும் வினா விடை நிகழ்ச்சி நடத்தினார்.  

## பதவிகள்

1978 இல் குடும்பக் கட்டுப்பாடு அறக்கட்டளை பொறுப்பை ஏற்றுக் கொண்டார். 1986 இல் அப்போதைய தலைமை அமைச்சர் இராசீவ் காந்தி சுகாதாரம் மற்றும் குடும்பத் துறைக்கு கூடுதல் செயலாளராக ரமி சாப்ராவை அமர்த்தினார். ரமி சாப்ரா தேசிய மக்கள் தொகை குழுவில் உறுப்பினராக இருந்தார்.  

## எழுதிய நூல்

Breaking Ground—Journey into the Media..And Out  

- http://www.thehindu.com/books/books-authors/an-involved-bystander/article4644617.ece
- http://prostitution.procon.org/view.source.php?sourceID=003476
- http://www.nbtindia.gov.in/writereaddata/attachment/friday-april-26-20135-25-49-pmrami-a-very-special-correspondent-business-line.PDF
# வயதான கிட்டார் கலைஞர்


**வயதான கிட்டார் கலைஞர்** (The Old Guitarist) என்பது, 1903ன் பிற்பகுதிக்கும், 1904ன் முற்பகுதிக்கும் இடைப்பட்ட காலத்தில் புகழ்பெற்ற ஓவியரான பாப்லோ பிக்காசோவினால் வரையப்பட்ட ஓவியம் ஆகும். இவ்வோவியம், எசுப்பெயினில் உள்ள பார்சிலோனாவின் தெருவில், வயதான, கண்பார்வையற்ற, களைத்த தோற்றம் கொண்ட, கந்தல் ஆடையணிந்த ஒரு மனிதன் தனது கிட்டாரை நோக்கி வளைந்தபடி அதை வாசிக்கும் காட்சியைக் காட்டுகிறது. இது தற்போது, சிக்காகோ கலை நிறுவனத்தில் காட்சிக்கு வைக்கப்பட்டுள்ளது.  

இந்த ஓவியம் வரையப்பட்ட காலத்தில் நவீனவியம், உணர்வுப்பதிவுவாதம், பின்-உணர்வுப்பதிவுவாதம், குறியீட்டியம் போன்ற பாணிகள் கலந்து வெளிப்பாட்டுவாதம் என்னும் புதிய இயக்கம் உருவாகியிருந்தது. இப்பாணி பிக்காசோவின் பாணியிலும் தாக்கத்தை ஏற்படுத்தியிருந்தது. அத்துடன், அக்காலத்தில் பிக்காசோவின் மோசமான வாழ்க்கைத்தரமும், அவரது நண்பனின் தற்கொலையும் அவரது ஓவியங்களில் தாக்கத்தை ஏற்படுத்தியிருந்தன. இக்காலம் பிக்காசோவின் நீலக்காலம் எனப்படுகின்றது.  

## பகுப்பாய்வு
பார்ப்பவர்களிடம் வேண்டிய உணர்வுகளை உருவாக்குவதற்காக *வயதான கிட்டார் கலைஞர்* ஓவியத்தின் கூறுகள் கவனமாகத் தெரிவுசெய்யப்பட்டுள்ளன. எடுத்துக்காட்டாகத் தனிநிறப் பயன்பாடு தட்டையான, இரு பரிமாண வடிவங்களை உருவாக்கி கிட்டார் கலைஞரை நேரம், இடம் ஆகியவற்றிலிருந்து பிரித்து வைத்துள்ளது. ஒட்டுமொத்தமாக, நீலச் சாயைகள் துயரத்தின் பொதுவான உணர்வை உருவாக்குவதுடன், துன்பியல் தன்மையை மேலும் அழுத்தமாகக் காட்டுகின்றன.
# தோல் ஒட்டல்

**தோல் ஒட்டல்** (Skin grafting) என்பது தீவிபத்தாலோ அல்லது சாலை விபத்து போன்றவற்றாலோ மனித உடலில் தோல் சிதைவதால் வேறு தோலை ஒட்டுதல் ஆகும். இதில் பெரும்பாலும் இரண்டு முறைகள் உள்ளன. ஒன்று இறந்த மனித உடலில் இருந்து பெற்று அந்தத் தோலை பதப்படுத்தி வைத்து அதை பாதிக்கப்பட்டவருக்கு பொருத்துதல் இன்னொன்று சம்பந்தப்பட்ட நபரின் உடலில் வேறு இடத்தில் இருந்து எடுக்கப்பட்ட தோலைப் பொருத்துதல் ஆகும்.  

## தோல் கொடை
தோல் கொடை என்பது இறப்புக்குப் பின் கண் கொடை, உடல் கொடை போன்று தோல் கொடை செய்வது ஆகும். இறந்த ஆறு மணிநேரத்துக்குள் உடலில் இருந்து தோலை எடுக்கவேண்டும். இந்தத் தோலை ஐந்து டிகிரி வெப்பநிலையில் கிளைசரோல் என்ற திரவத்தில் பாதுகாப்பர். இந்தத் தோலை ஐந்து ஆண்டுகள் வரை பயன்படுத்தலாம். இந்தியாவின் பெருநகரங்களில் தோல் வங்கிகள் உள்ளன. இந்தியாவின் முதல் தோல்வங்கி மும்பை வாடியா மருத்துவமனையில் துவக்கப்பட்டது. தமிழ்நாட்டில் சென்னையிலும், கோவையில் கங்கா மருத்துவமனையில் தோல் வங்கிகள் உள்ளன. தோல் தானம் பெற ரத்தப் பொருத்தம் அவசியம் இல்லை. கண்தானம், உடல்தானம் போன்று தோல் தானம் பரவலாகவில்லை, இதனால் தோலுக்கு தட்டுப்பாடு உள்ளது. இதனால் உயிருடன் இருப்பவர்களும் தீயால் பாதிக்கப்படும் தங்கள் குடும்பத்தினருக்கு தோலை கொடையாக அளிக்கின்றனர். கொடையாளியின் தொடைபகுதியிலும், பின் பகுதியிலும் தோல் எடுக்கப்படும்.  

## தோல் பொருத்தல்
தோல் சிதைந்த நிலையில் திறந்த காயங்களை அப்படியே வைப்பது ஆபத்தானது. இந்த காயங்கள் வழியாக கிருமிகள் நுழைய வாய்ப்பு உள்ளது. எனவே தோல் தானத்தின் மூலம் பெறப்பட்டத் தோல் தீக்காயமுற்று தீயால் தோல் பதிக்கப்பட்ட இடத்தின் மேல் பொருத்தப்படுகிறது. இவ்வாறு பொருத்தப்பட்ட தோல் பத்து பணிரெண்டு நாட்களில் கழன்று வந்துவிடும். அதற்குள் நோயாளியின் உடல் சற்று தேறிவிடும். பிறகு நோயாளியில் உடலின் வேறுபகுதியில் இருந்து தோல் எடுத்து மீண்டும் பொருத்தப்படும்.
# இட்ரியம் நைட்ரைடு



**இட்ரியம் நைட்ரைடு** *(Yttrium nitride)* என்பது YN என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும்.  

தைட்டானியம் நைட்ரைடு மற்றும் சிர்க்கோனியம் நைட்ரைடு போலவே இட்ரியம் நைட்ரைடும் ஒரு கடினமான பீங்கான் வகைப் பொருளாகும்.  

இசுக்காண்டியம், இலந்தனம் மற்றும் இட்ரியத்தின் நைட்ரைடுகள் குறைகடத்தும் பண்புகளை வெளிப்படுத்துகின்றன. இட்ரியம் நைட்ரைடின் அணிக்கோவை அமைப்பு காலியம் நைட்ரைடின் அமைப்பில் இருந்து 8% அளவிற்கே மாறுபடுகிறது. GaN படிக வளர்ச்சியின் போது தளப்பொருள் மற்றும் GaN அடுக்குகளுக்கு இடையில் இட்ரியம் நைட்ரேட்டால் ஒரு தாங்கல் அடுக்காக மாற வாய்ப்பு ஏற்படுகிறது.
# நர்வார் காசுப் பதிப்பு

நர்வார் மன்னராட்சியின் பல்வேறு நாகா மன்னர்களும் 5 முதல் 15 மிமீ அளவிலான வெங்கலத்தாலான **காக்கினி** நாணயங்களை வெளியிட்டு வந்தனர். ¼, ½ மற்றும் 1 காக்கினி மதிப்பில் நாணயங்களை பதிப்பித்தனர். இடதுபுறம் நோக்கிய நந்தி, சக்கரம், மயில், திரிசூலம் போன்றவை இடம் பெற்றிருந்தன. கி.பி 200-340 காலகட்டத்தில் நர்வார் மன்னராட்சி தற்போதைய மத்தியப் பிரதேசத்தின் பத்மாவதி, காந்திபுரி, உத்தரப் பிரதேசத்தின் மதுரா, விதிசா பகுதிகளை அடக்கி இருந்தது. இந்தக் காலத்தில் இந்தியாவிற்கும் உரோமைக்கும் இடையே சுவைப்பொருட்கள், துணிகள், தங்கம் ஆகியவற்றில் வணிகம் தழைத்தோங்கியிருந்தது. இந்த நாணயங்களில் பிராமி எழுத்துகளில் முந்தைய பிராகிருதமொழியில் எழுதப்பட்டிருந்தன.  
## மேற்சான்றுகள்
# இட்ரியம்(III) ஆக்சைடு



**இட்ரியம் ஆக்சைடு** *(Yttrium oxide)* என்பது Y<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும். காற்றில் நிலைப்புத் தன்மையுடன் வெண்மை நிறத்துடன் காணப்படும் இச்சேர்மம் இட்ரியா என்றும் அழைக்கப்படுகிறது. பொருள் அறிவியல் சேர்மங்கள் மற்றும் கனிமச் சேர்மங்கள் ஆகிய இரண்டு வகைச் சேர்மங்களுக்கும் பொதுவானதொரு தொடக்கப் பொருளாக இட்ரியம் ஆக்சைடு விளங்குகிறது.  

## பயன்கள்
### பொருள் அறிவியல்

இட்ரியம் ஆக்சைடு ஒரு மிகமுக்கியமான இட்ரியம் சேர்மமாகும். மற்றும் இது இட்ரியம் ஆர்த்தோ வனேடேட்டு தயாரிப்பில் பரவலாகப் பயன்படுத்தப்படுகிறது. இரிடியம் ஆக்சைடு பாசுபர்கள், தொலைக்காட்சி படக்குழாய்களில் சிவப்பு வண்ணத்தை வழங்குகிறது. இட்ரியம் இரும்பு கார்னெட்டுகள் , நுண்ணலை வடிப்பிகள் ஆகியனவற்றைத் தயாரிப்பதில் இட்ரியம் ஆக்சைடு பயன்படுத்தப்படுகிறது.  
உயர் வெப்பநிலை மீக்கடத்திகளானYBa<sub>2</sub>Cu<sub>3</sub>O<sub>7</sub> தயாரிப்பில் Y<sub>2</sub>O<sub>3</sub> பயன்படுத்தப்படுகிறது. 1-2-3" என அறியப்படும் இக்குறியீடு இதிலுள்ள பகுதிப் பொருட்களின் விகிதத்தைக் குறிப்பிடுகிறது.  
: 2 Y<sub>2</sub>O<sub>3</sub> + 8 BaO + 12 CuO + O<sub>2</sub> → 4 YBa<sub>2</sub>Cu<sub>3</sub>O<sub>7</sub>  
இத்தொகுப்பு வினை 800 <sup>0</sup> செ வெப்பநிலையில் நிகழ்கிறது.  

இட்ரியம் ஆக்சைடின் வெப்பக் கடத்துத்திறன் 27 வாட்டுகள்/மீட்டர்•கெல்வின்) ஆகும்.  

### கனிமத் தொகுப்பு வினை
கனிமச் சேர்மங்கள் தயாரிப்பில் இட்ரியம் ஆக்சைடு ஒரு முக்கியமான தொடக்கப் பொருளாக விளங்குகிறது. கரிம உலோக வேதியியலில், இட்ரியம் ஆக்சைடுஅடர் கந்தக அமிலம் மற்றும் அமோனியம் குளோரைடு ஆகியவற்றுடன் சேர்ந்து வினைபுரிந்து YCl<sub>3</sub> சேர்மமாக மாறுகிறது.  

### சீரொளி அல்லது லேசர்கள்
தொலை நோக்கு திண்மநிலை சீரொளிப் பொருளாக Y<sub>2</sub>O<sub>3</sub> கருதப்படுகிறது. குறிப்பாக இட்டெர்பியத்துடன் இணைந்த சீரொளிகள் ஒரு மாசாக தொடர் செயல்பாடு மற்றும் துடிப்புச் செயல்பாடு ஆகிய இரண்டு வகைகளிலும் திறனுள்ள செயல்பாட்டை அனுமதிக்கின்றன.  
அதிக ச் செறிவு கிளர்ச்சி நிலை (1% ஒழுங்கு) மற்றும் குறைவுக் குளிர்ச்சி நிலை இரண்டிலும் சீரொளி அதிர்வெண் தணிப்பது மற்றும் கட்டுப்படுத்த இயலாத அகண்ட அலைவரிசை உமிழ்வு ஆகியன நடைபெறுகின்றன.
# கூட்டுறவு இயக்க வரலாறு

நகரத்தின் பழமைமிக்க கூட்டுறவு சங்கக் கட்டிடம், ஐக்கிய ராச்சியம்]]  
**கூட்டுறவு இயக்க வரலாறு** இங்கிலாந்து நாட்டில் முதன் முதலாக கூட்டுறவு இயக்கமானது, ரோச்டேல் பயனீர் என்பவரால் சிந்திக்கப்பட்டு, 1844-ஆம் ஆண்டில் அவரது நண்பர்கள் மற்றும் நெருங்கியவர்கள் கொண்ட கூட்டம் கூட்டப்பட்டு, அந்த கூட்டத்தில் தாமே, தங்களுக்குள், தங்கள் தேவைக்காக தங்கள் மூலம் என்ற கொள்கைகளுடன் ரோச்டேல் சமத்துவ முன்னோடிகள் கூட்டுறவு பண்டகசாலைகளை துவக்கினர். அக்கூட்டுறவு சங்கத்திற்கான நடைமுறை விதிகள் ஏற்படுத்திக் கொண்டனர். இக்கூட்டுறவு சங்கமே, பிற நாடுகளில் கூட்டுறவு சங்கங்கள் துவக்க முன்னோடியாக விளங்கியது.  

ஜெர்மனியில் 1852-ஆம் ஆண்டில் பிரான்ச் ஹெர்மன் சூல்ஸ் (Franz Hermann Schulze) என்பவரது முயற்சியால், நகர்ப் புறங்களில் சிக்கன நாணயக் கூட்டுறவு கடன் சங்கங்கள் தொடங்கப்பட்டன. 1864-ஆம் ஆண்டில் ரெய்பிசன் (Raiffeisen) என்பவரது முயற்சியால் கிராமப்புறங்களில் கூட்டுறவு கடன் சங்கங்கள் தொடங்கப்பட்டன. ரெய்பிசனின் வெற்றியைத் தொடர்ந்து, இங்கிலாந்தில் கூட்டுறவு வீட்டு வசதி சங்கங்கள் மற்றும் பரஸ்பர சேமிப்பு கூட்டுறவு வங்கிகள் தொடங்கப்பட்டன. பிரான்சில் அச்சுத் தொழில் கூட்டுறவு சங்கங்களும், இஸ்ரேலில் கூட்டுறவு இயக்கம் கில்ப்லர்ட்ஸ், மோஸ்ஹவ், மோசர்ஷிட்டாப் போன்றவர்களால் முன்னடத்தப்பட்டது. இராபர்ட் ஓவன் மற்றும் வில்லியம் கிங் ஆகியவர்களின் முயற்சியால், ஐக்கிய அமெரிக்காவில் கூட்டுறவு இயக்கம் பரவத் தொடங்கியது.  

## இந்தியாவில் கூட்டுறவு இயக்கம்

பிரித்தானிய இந்தியாவில், சென்னை மாகாணத்தில், 1904ஆம் ஆண்டில் இந்தியாவின் முதல் கூட்டுறவு அமைப்பான திருவல்லிக்கேணி நகர கூட்டுறவுச் சங்கம் நிறுவப்பட்டது. அதே ஆண்டில் கூட்டுறவு சங்கங்கள் தொடர்பான சட்டத்தை இயற்றியது. பின் கூட்டுறவு இயக்கத்தை நாடு முழுவதும் பரப்ப கூட்டுறவு சங்கங்களின் சட்டம்,1912 கொண்டு வந்தனர்.  

இந்திய விடுதலைக்குப் பின்னர் கூட்டுறவு இயக்கம் வளர்ந்த நிலையில், சுவாமிநாதன் மற்றும் வர்கீஸ் குரியன் ஆகியவர்களின் முயற்சியால் நாட்டில் பசுமைப் புரட்சி மற்றும் வெண்மைப் புரட்சி ஏற்பட்டது.  

கூட்டுறவு அமைப்புகளின் கிளைகள் ஒன்றுக்கும் மேற்பட்ட மாநிலங்களில் நிறுவப்பட்டதால், இந்திய அரசு பன்மாநில கூட்டுறவு சங்கங்கள் சட்டம், 2002 இயற்றியது.  

### தமிழ்நாட்டில் கூட்டுறவு இயக்கம்
பிரித்தானிய இந்தியாவின், சென்னை மாகாணத்தில் கூட்டுறவு இயக்கத்தை பரப்ப 1932-ஆம் ஆண்டில் சென்னை மாகாண கூட்டுறவுச் சங்கங்கள் சட்டம், 1932 மற்றும் 1934-ஆம் ஆண்டில் சென்னை மாகாண கூட்டுறவு நிலவள கூட்டுறவுச் சங்கங்கள் சட்டம், 1934 கொண்டு வந்தனர். இந்திய விடுதலைக்கு பின்னர், கூட்டுறவு சட்டங்கள் திருத்தப்பட்டு, 1961-ஆம் ஆண்டில் திருந்திய கூட்டுறவு சங்கங்கள் சட்டம், 1961 மற்றும் விதிகள் அமல் படுத்தப்பட்டது. ஒரே கூட்டுறவு சங்கங்களின் பதிவாளர் தலைமையில் இருந்த அனைத்து கூட்டுறவு சங்கங்கள், கூட்டுறவு சிக்கன நாணய கடன் சங்கங்கள், வேளாண்மைச் சங்கங்கள், நகர வங்கிகள், நிலவள வங்கிகள் தவிர, பிற வகையான கூட்டுறவுச் சங்கங்கள், அவ்வமைப்பின் நிர்வாக அதிகாரிகளின் தலைமையில், கூட்டுறவுச் சங்க பதிவாளரின் அதிகாரங்களுடன் செயல்படுகிறது. கூட்டுறவு சங்கங்களின் தரத்தை மேலும் வலுப்படுத்த, 1983-ஆம் ஆண்டில் தமிழ்நாடு கூட்டுறவுச் சங்கங்கள் சட்டம், 1983 மற்றும் தமிழ்நாடு கூட்டுறவுச் சங்கங்களின் விதிகள், 1988 தமிழ்நாடு அரசு கொண்டு வந்தது.
# ஐஎன்எஸ் கொச்சி


**ஐஎன்எஸ் கொச்சி** (INS Kochi (D64)) என்பது முற்றிலும் இந்தியாவில் கட்டப்பட்ட போர்க் கப்பல் ஆகும். இக் கப்பல் 30 செப்டம்பர் 2015 அன்று இந்தியக் கடற்படையில் அதிகாரப்பூர்வமாக இணைக்கப்பட்டது. மும்பை கடற்படைத்தளத்தில் 30 செப்டம்பர் 2015 அன்று நடைபெற்ற விழாவில் இந்திய அரசின் பாதுகாப்புத் துறை அமைச்சர் மனோகர் பரிக்கர், ஐஎன்எஸ் கொச்சி போர்க்கப்பலை நாட்டிற்கு அர்ப்பணித்தார். உள்நாட்டுத் தயாரிப்பில் உருவான இரண்டாவது மிகப்பெரிய போர்க்கப்பல் ஐஎன்எஸ் கொச்சியில் விண்ணில் பாய்ந்து சென்று தாக்கும் ஏவுகணைகள் பொருத்தப்பட்டுள்ளன. மேலும் நீர்மூழ்கிக் கப்பல்களை தாக்கி அழிக்கக்கூடிய ஏவுகணைகளையும் கொண்டது.  

163 மீட்டர் நீளமும், 17.4 மீட்டர் அகலமும், 7500 டன் எடையும் கொண்ட ஐஎன்எஸ் கொச்சி போர்க் கப்பல், போர் விமானங்களை தாங்கிச் சென்று எதிரிகளின் இலக்கை தாக்கும் ஆற்றல் கொண்டதாகும். இது 4000 கோடி ரூபாய் செலவில் கட்டப்பட்டது. இந்தப் போர்க்கப்பலில் 40 கடற்படை அதிகாரிகளும், 350 வீரர்களும் பணியாற்றுகின்றனர்.  
## இதனையும் காண்க
- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# கோபால்ட்(II,III) ஆக்சைடு


**கோபால்ட்(II,III) ஆக்சைடு** *(Cobalt(II,III) oxide)* என்பது Co<sub>3</sub>O<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நன்கு வரையறுக்கப்பட்ட இரண்டு கோபால்ட் ஆக்சைடுகளின் ஒரு வடிவமாக இது விளங்குகிறது. கருப்பு நிறத்துடன் எதிர் இரும்புக்காந்தப் பண்புடன் திண்மமாக கோபால்ட்(II,III) ஆக்சைடு காணப்படுகிறது. கலப்பு இணைதிறன் பெற்ற இச்சேர்மத்தின் மூலக்கூற்று வாய்ப்பாடு சில சமயங்களில் CoIICoIII<sub>2</sub>O<sub>4</sub> என்றும் சிலசமயங்களில் CoO•Co2O3 என்றும் எழுதப்படுகிறது.  

## அமைப்பு
ஆக்சைடு அயனிகளின் கனசதுர நெருக்கப் பொதிவு கட்டமைப்பின் , நான்முக இடைவெளிகளில் Co<sup>2+</sup> அயனிகளும் , எண்முக இடைவெளிகளில் Co<sup>3+</sup> அயனிகளும் கொண்டுள்ள சாதாரண சிபினல் கட்டமைப்பை Co<sub>3</sub>O<sub>4</sub> ஏற்றுள்ளது. வெப்பநிலைக்குச் சூடுபடுத்தும் போது Co<sub>3</sub>O<sub>4</sub> சேர்மமாக மாறுகிறது. 900 <sub>0</sub> செல்சியசு வெப்பநிலைக்கு மேல் கோபால்ட்(II) ஆக்சைடு நிலைப்புத் தன்மையுடன் காணப்படுகிறது. இவ்வினையின் சமநிலை வினை இங்குத் தரப்பட்டுள்ளது.  
:2 Co<sub>3</sub>O<sub>4</sub> <math>\overrightarrow{\leftarrow}</math> 6 CoO + O<sub>2</sub>  

## ஆய்வு
இச்சேர்மத்தைப் பயன்படுத்தி செயற்கை முறையில் ஒளிச்சேர்க்கை செயல்முறை நிகழ்த்துவதற்கான முயற்சிகள் மேற்கொள்ளப்படுகின்றன.  

## பாதுகாப்பு
கோபால்ட் சேர்மங்கள் அளவு அதிகாகும் போது நிலைத்த நச்சாகின்றன.
# சிறு கிளா


**சிறு கிளா** (Carissa spinarum) என்று அழைக்கப்படும் இந்த தாவரம் வெப்ப மண்டலங்களில் காணப்படுகிறது. இவை தெற்காசியா, ஆப்பிரிக்கா, ஆஸ்திரேலியா போன்ற நாடுகளில் காணப்படுகிறது.இதன் இலை முட்டை வடிவில் காணப்படுகிறது. இதன் காய் அடர் பச்சை நிறத்திலும், பழுத்த பழங்கள் கருப்பு நிறத்திலும் காணப்படுகிறது.  

=
# செனான் நான்காக்சைடு


**செனான் நான்காக்சைடு** *(Xenon tetroxide)* என்பது XeO<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். செனான் மற்றும் ஆக்சிசன் சேர்ந்து உருவாகும் இச்சேர்மம் மந்த வாயுச் சேர்மங்களில் நிலைப்புத்தன்மை கொண்ட சேர்மமாக காணப்படுகிறது. மஞ்சள் நிறத்தில் படிகவடிவத் திண்மமான இச்சேர்மம் −35.9 °செ வெப்பநிலைக்கு கீழ் நிலைப்புத் தன்மையுடன் காணப்படுகிறது. இவ்வெப்பநிலைக்கு மேல் இது தலைகீழாக வெடிக்கும் தன்மை கொண்டு சிதைவடைந்து தனிமநிலை செனான் மற்றும் ஆக்சிசனாக மாறுகிறது.  

செனானின் எட்டு இணைதிறன் எலக்ட்ரான்களும் ஆக்சிசனுடன் பிணைப்பில் பங்கு கொள்கின்றன. இச்சேர்மத்தில் செனானின் ஆக்சிசனேற்ற நிலை +8. ஆகும். ஆக்சிசன் மட்டுமே செனானை அதனுடைய அதிகபட்ச ஆக்சிசனேற்ற நிலையில் வினையில் ஈடுபடுத்துகிறது. புளோரினும் கூட XeF6 என்ற சேர்மமாக (+6) ஆக்சிசனேற்ற நிலையைத் தரமுடிகிறது. செனான் நான்காக்சைடு மற்றும் செனான் அறுபுளோரைடு ஆகியன வினை புரிவதால் XeO3F2 மற்றும் XeO2F4 என்ற ஆக்சிசனேற்ற நிலை +8, கொண்ட சேர்மங்கள் தயாரிக்கப்படுகின்றன. இவை குறுகிய வாழ்நாள் கொண்ட சேர்மங்களாகும். அடர்த்திவழி பிரிகை முறையில் XeO3F2 மற்றும் XeO2F4 சேர்மங்களை கண்டறிய இயலும். பெர்செனேட்டு சேர்மங்களிலும் செனான் +8 ஆக்சிசனேற்ற நிலையில் காணப்படுகிறது.  

## வினைகள்
இச்சேர்மம் −35.9 °செ வெப்பநிலைக்கு வெடிக்கும் தன்மையுடன் காணப்படுகிறது. இதனால் சிதைவடைந்து செனான் மற்றும் ஆக்சிசன் வாயுக்களாக (ΔH = −643 கியூ/மோல்) சிதைவடைகிறது.  
:XeO<sub>4</sub> → Xe + 2 O<sub>2</sub>  

தண்ணீரில் செனான் நான்காக்சைடு கரைந்து பெர்செனிக் அமிலமாகவும் காரத்தில் கரைந்து பெர்செனேட்டு உப்புகளாக்வும் உருவாகிறது.  

:XeO<sub>4</sub> + 2 H<sub>2</sub>O → H<sub>4</sub>XeO<sub>6</sub>  
:XeO<sub>4</sub> + 4 NaOH → Na<sub>4</sub>XeO<sub>6</sub> + 2 H<sub>2</sub>O  

செனான் நான்காக்சைடு , செனான் அறுபுளோரைடுடனும் வினைபுரிந்து செனான் ஆக்சிபுளோரைடுகளைக் கொடுக்கிறது.  

XeO4 + XeF6 → XeOF4 + XeO3F2  
XeO4 + XeF6 → XeO2F4 + XeO2F2  

## தொகுப்பு வினைகள்
அனைத்து தொகுப்பு வினைகளும் பெர்செனேட்டுகளில் இருந்து தொடங்குகின்றன. இவை செனேட்டுகளில் இருந்து இரண்டு முறைகளில் பெறப்படுகின்றன. செனேட்டுகள் விகிதச்சமமாதலின்றி பிரிகையடைந்து செனேட்டுகள் மற்றும் பெர்செனேட்டுகளாக பிரிகைய்டையும் முறை முதலாவது முறையாகும்.  
: 2 HXeO<sub>4</sub><sup>−</sup> + 2 OH<sup>−</sup> → XeO<sub>6</sub><sup>4−</sup> + Xe + O<sub>2</sub> + 2 H<sub>2</sub>O  

இரண்டாவது முறை காரக் கரைசலில் செனேட்டுகளை ஓசோனுடன் சேர்த்து ஆக்சிசனேற்றம் செய்யும் முறையாகும்.  

: HXeO<sub>4</sub><sup>−</sup> + O<sub>3</sub> + 3 OH<sup>−</sup> → XeO<sub>6</sub><sup>4−</sup> + O<sub>2</sub> + 2 H<sub>2</sub>O  

பேரியம் பெர்செனேட்டு கந்தக அமிலத்துடன் வினைபுரிந்து நிலைப்புத்தன்மையற்ற பெர்செனிக் அமிலம் உருவாகி பின்னர் இது நீர்நீக்கமடைந்து செனான் நான்காக்சைடு உருவாகிறது.:  

: + 2 → 2 +  
: → 2 +  

அதிகமாக எஞ்சியிருக்கும் பெர்செனிக் அமிலம் சிதைவடைந்து செனிக் அமிலமாக்வும் ஆக்சிசனாகவும் சிதைவடைகிறது.  

: 2 → + 2 + 2
# 1615



**1615** (**MDCXV**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதரண ஆண்டாகும்.  

## நிகழ்வுகள்
- மார்ச் 10 - இசுக்கொட்லாந்து தலைநகர் கிளாஸ்கோவில் கத்தோலிக்க மதகுரு ஜோன் ஒகில்வி தூக்கிலிடப்பட்டார்.
- பாரசீக இனக்குழுவினர் ஷா-அப்பாசு தலைமையில் ஜார்ஜியாவின் அனைத்து மதகுருக்களையும் கொன்று டேவிட் கரேஜா மடப்பள்ளியைத் தீயிட்டுக் கொழுத்தினர்.
- மிகெல் தே செர்வாந்தேஸ்' எழுதிய ''டான் குய்க்ஸோட்டின் இரண்டாவது பாகம் வெளியிடப்பட்டது.
- முகலாயப் பேரரசு பிரித்தானியக் கிழக்கிந்தியக் கம்பனிக்கு வர்த்தகத்தில் ஈடுபடுவதற்கு முழு உரிமையையும் அளித்தது.

## பிறப்புகள்
- மார்ச் 20 - தாரா சிக்கோ, இந்திய இளவரசன் (இ. 1659)

## இறப்புகள்
# கே. எம். செரியன்

**கே. எம். செரியன்** (பிறப்பு 1942) என்பவர் இந்தியாவில் இதய மாற்று அறுவை மருத்துவம், குழந்தைகள் இதய அறுவை மருத்துவம், இதயம் மற்றும் நுரையீரல் மாற்று மருத்துவம் ஆகியவற்றில் உலகப் புகழ் பெற்ற மருத்துவ நிபுணர் ஆவார். இவர் 27000 க்கும் மேலாக இதய அறுவை சிகிச்சைகள் செய்தவர்.  

## இளமைக் காலம்

கேரளத்தில் காயங்குளத்தில் பிறந்தார். தந்தை தோட்டத் தொழிலாளியாக மூணாறு என்னும் ஊரில் வேலை செய்தவர். மணிப்பால் மருத்துவக் கல்லூரியிலும் பின்னர் ஆத்திரேலியாவின் சிட்னியில் வின்சென்ட் மருத்துவமனையிலும் செரியன் கல்வி பயின்றார்  

## மருத்துவப்பணியும் பொறுப்புகளும்

1975 இல் செரியன் இந்தியாவின் முதல் பைபாஸ் அறுவை சிகிச்சை செய்தார். செரியன் 1995 இல் முதல் இதய மாற்று அறுவையை நிகழ்த்திக் காட்டினார். குழந்தைகளுக்கான இதய மாற்று சிகிச்சையில் இவர் முன்னோடியாகக் கருதப் படுகிறார். அதுபோலவே 1999இல் இதயம் மற்றும் நுரையீரல் மாற்று சிகிச்சையும் செய்து சாதனை படித்தார். 1970 களில் ஆத்திரேலியா,அமெரிக்கா, நியூசிலாந்து ஆகிய நாடுகளில் நல்ல ஊதியம் பெற்று மருத்துவராகப் பணி செய்தார். ஆனாலும் 1975 இல் இந்தியாவுக்குத் திரும்பினார். இந்தியாவில் தொடர்வண்டித் துறையில் மருத்துவ அதிகாரியாக இருந்தார். பின்னர் அற நிறுவனமான மெட்ராசு மெடிக்கல் மிசனில் சேர்ந்தார். அம்மருத்துவ மனையில் 1987 முதல் 2004 வரை இயக்குநராக இருந்தார். 2004 ஆம் ஆண்டில் பிரான்டியர் லைப் லைன் என்னும் மருத்துவக் குழுமத்தைத் தொடங்கினார்.  

## விருதுகள்

செரியனுக்கு 1991 இல் பத்மசிறீ பட்டம் வழங்கப்பட்டது. அதற்கு முன்பே ரயில் துறை அமைச்சர் விருதுகள் இரண்டு முறை பெற்றார்.  
2005 ஆம் ஆண்டில் வொக்கார்த் மருத்துவ விருது வழங்கப் பட்டது. மருத்துவத் தந்தை ஹிப்போகிரட்டீஸ் பிறந்தகமான கிரீசில் இவருடைய பெயர் கல்லில் செதுக்கப்பட்டுள்ளது. சீனப் பல்கலைக் கழகங்களில் மதிப்புறு பேராசிரியராக செரியன் அழைக்கப் படுகிறார்  
உலக இதய நாள் என்று கொண்டாடப்படும் 2015 ஆம் ஆண்டு செப்டம்பர் 29 ஆம் பக்கல் அன்று அவரைப் பற்றிய வாழ்க்கை வரலாற்றுப் புத்தகம் சென்னையில் வெளியிடப்பட்டது.  


- http://www.frontline.in/static/html/fl1821/18210820.htm
- http://archivehealthcare.financialexpress.com/200910/healthcarelife01.shtml
- http://timesofindia.indiatimes.com/city/chennai/Dr-Cherian-releases-his-biography/articleshow/49165414.cms
# இரேனியம்(VII) ஆக்சைடு



**இரேனியம்(VII) ஆக்சைடு** *(Rhenium(VII) oxide)*என்பது Re<sub>2</sub>O<sub>7</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். மஞ்சள் நிறத்திண்மமான இச்சேர்மம் HOReO<sub>3</sub> இன் நீரிலி வடிவமாகும். பெர்ரிரேனிக் அமிலம் Re<sub>2</sub>O<sub>7</sub>•2H<sub>2</sub>O , Re<sub>2</sub>O<sub>7</sub> ஆக்சைடுடன் நெருங்கிய தொடர்பு கொண்டுள்ளது. இரேனியம் சேர்மங்களின் தயாரிப்புக்கு Re<sub>2</sub>O<sub>7</sub> ஒரு தாதுப் பொருளாக இருக்கிறது. இத்தாதுவை வறுக்கும் போது ஆவியாதலின் பகுதிப்பொருள்களாக இவை கிடைக்கின்றன.  

## அமைப்பு
படிகவடிவ Re<sub>2</sub>O<sub>7</sub> ஒரு கனிம வேதியியல் பலபடியாகும். இப்படியில் எண்முக மற்றும் நான்முக இரேனியம் மையங்கள் இடம்பெற்றுள்ளன. சூடுபடுத்தும்போது இப்பலபடி பலபடியல்லாத மூலக்கூற்று Re<sub>2</sub>O<sub>7</sub> சேர்மமாக உடைகிறது. இம்மூலக்கூற்று வடிவமானது கிட்டத்தட்ட மாங்கனீசு ஏழாக்சைடை ஒத்துள்ளது. அதாவது இதில் ஒரு சோடி ReO<sub>4</sub> நான்முகங்கள் O3Re-O-ReO<sub>3</sub> உச்சியில் பகிர்ந்துகொள்கின்றன.  

## தயாரிப்பு மற்றும் வினைகள்

உலோக இரேனியம் அல்லது இரேனியம் ஆக்சைடுகள் அல்லது இதன் சல்பைடுகள் 500 முதல் 700 °செ வெப்பநிலையில் காற்றில் ஆக்சிசனேற்றம் அடைந்து இரேனியம் VII) ஆக்சைடு உருவாகிறது.:  

Re<sub>2</sub>O<sub>7</sub> தண்ணீருடன் தீவிரமாக வினைபுரிகிறது. தண்ணிரில் முழுமையாகக் கரைந்து பெர்ரிரேனிக் அமிலமாகிறது. ஆக்சிசனேற்ற வினைகளுக்கு வினையூக்கியாகச் செயல்படும் மெத்தில் இரேனியம் மூவாக்சைடு தயாரிப்பதற்கான முன்னோடியாகவும் இது செயல்படுகிறது.
# கான்பூர் மத்தியத் தொடருந்து நிலையம்



**கான்பூர் சென்ட்ரல்** தொடருந்து நிலையம், இந்திய மாநிலமான உத்தரப் பிரதேசத்தின் கான்பூரில் உள்ளது. இதன் நிலையக் குறியீடு CNB ஆகும். இது வடக்கு மத்திய தொடருந்து மண்டலத்தின் கட்டுப்பாட்டில் உள்ளது.  

## வண்டிகள்
இங்கு நின்று செல்லும் வண்டிகளில் சில:  
- லக்னோ சுவர்ண சதாப்தி
- சிவகங்கா விரைவுவண்டி
- போபால் - லக்னோ விரைவுவண்டி
- பிரயாஜக்ராஜ் விரைவுவண்டி
- கோமதி விரைவுவண்டி
- ரப்திசாகர் விரைவுவண்டி
- புஷ்பக் விரைவுவண்டி
- பாட்னா ராஜதானி விரைவுவண்டி
- ஹவுரா ராஜதானி விரைவுவண்டி
# தமிழ்நாடு மாநிலத்தின் அகணிய உயிரிகள்

தமிழ் நாட்டில் காணப்படும் முக்கிய விலங்கினங்கள் பின்வருவன:  
1. மீன்கள்: 126 சிற்றினங்கள் (அகணிய உயிரிகள் பற்றி குறிப்பில்லை)
1. ஈரூடகவாழ்விகள்:76 (அகணிய உயிரிகள்: 36)
1. பறவைகள்: 454 சிற்றினங்கள் (அகணிய உயிரிகள்: 17)
1. பாலூட்டிகள்: 187 சிற்றினங்கள் (அகணிய உயிரிகள்: 24)
1. ஊர்வன: 177 சிற்றினங்கள் (அகணிய உயிரிகள்: 63)
# மணல் கயிறு (திரைப்படம்)


**மணல் கயிறு** என்பது விசு இயக்கத்தில் 1982ஆம் ஆண்டில் வெளிவந்த இந்தியத் தமிழ்த் திரைப்படமாகும். எஸ். வி. சேகர், சாந்தி கிருஷ்ணா, மனோரமா ஆகியோர் முக்கியக் கதாபாத்திரங்களில் நடித்திருந்தனர். இப்படத்தின் இயக்குநர் விசுவும் இப்படத்தில் நடித்திருந்தார். இப்படத்திற்கு எம். எஸ். விசுவநாதன் இசையமைத்திருந்தார். இத்திரைப்படம் 1982 மே மாதம் ஏழாம் தேதியன்று வெளியானது.  

## பாடல்கள்
இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.  

## பின்தொடர்ச்சி
இப்படத்தின் தொடர்ச்சியாக 2016இல் மணல் கயிறு 2 என்ற படம் வெளிவந்தது.
# அதின்

அவனது குடும்பத்தினரும் அதின் வட்டத்தை வழிபடல்.]]  
**அதின்** (*Aten*, எகிப்தியம்: *jtn*) அல்லது **அதோன்** (*Aton*) என்பது பண்டைய எகிப்தின் சமயத்தின் சூரியக் கடவுளின் கதிர்களாக உருவகப்படுத்தட்ட கடவுள் ஆவர். இது எகிப்திய சூரியக் கடவுளான “இரா” வின் ஒரு வடிவமாகக் கருதப்படுகிறது. பல்வேறு கடவுள்களில் ஒரு கடவுளை மட்டும் வழிபடும் சமயநெறியில் அதின் வழிபடப்பட்டது. நான்காம் அமென்கோதேப் எனும் அக்கிநேட்டன் பார்வோனினால் உருவாக்கப்பட்ட அதினிய சமய முறைகளுக்கு உட்பட்டது. அக்கிநேட்டன், தனது கவிதையில், அதின் இந்த உலகைப் படைத்தவராகவும், உயிர்கொடுப்பவராகவும், இந்த உலகை வளர்க்கும் ஆன்மாவாகவும் இருப்பதாகப் போற்றிப் பாடியுள்ளார்.  

தோற்றம் குறித்த பிறப்புக் கோட்பாடுகளோ, சார்ந்த பிறக் குடும்பக் கடவுள்கள் போன்ற விடயங்களோ அற்ற ஒரு கடவுளாகும். அதின் பற்றி இறந்தோர் நூலில் குறிப்பிடப்பட்டுள்ளது.  

## இதனையும் காண்க
- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
## மேற்சான்றுகள்

- *Akhenaten: History, Fantasy and Ancient Egypt,* Routledge 2000, , pp.&nbsp;36ff.
- Akhenaten and the City of Light, publisher-Cornell University Press, p8.

## வெளியிணைப்புகள்
-
# தென் கொரியப் பொருளாதாரம்



தென் கொரியா ஓர் வளர்ந்த நாடாகும். இது பொருளியல் கூட்டுறவு மற்றும் வளர்ச்சிக்கான அமைப்பு (OECD) மற்றும் ஜி-20 குழுமங்களில் உறுப்பினராக உள்ளது. தென் கொரியாவின் சந்தைப் பொருளாதாரம் மொத்த உள்நாட்டு உற்பத்தியின்படி உலகில் 11வதாக உள்ளது; கொள்வனவு ஆற்றல் சமநிலை (PPP) அடிப்படையில் 13ஆவதாக உள்ளது. நன்கு முதிர்ந்த சந்தைப் பொருளாதாரத்தையும் உயரிய வருமானம் உள்ள பொருளாதாரத்தையும் கொண்டுள்ளது. அடுத்த பதினொன்று நாடுகளில் சேர்க்கப்பட்டுள்ள ஒரே வளர்ந்த நாடாக தென் கொரியா உள்ளது. 1960களிலிருந்து 1990களின் பிற்பகுதி வரை மிக விரைவாக வளர்ந்து வந்த நாடுகளில் ஒன்றாக உள்ளது. வளர்ந்த நாடுகளில் 2000களில் விரைவாக வளரும் பொருளாதாரமாகவும் உள்ளது. இந்த வளர்ச்சியை தென் கொரிய மக்கள் கனரக வேதித் தொழில் சாலையின் *ஆன் ஆற்று அதிசயம்* எனக் குறிப்பிடுகின்றனர். முதல் நான்கு கொரிய வணிகக் குழுமங்கள் (இவை உள்ளூர் மொழியில் *ச்சேபால்* எனப்படுகின்றன) தென் கொரிய வணிக நிறுவனங்களின் இலாபத்தில் 90%க்கு காரணமாகின்றன.  

## மேற்சான்றுகள்
# வி. சண்முகநாதன்


**வி. சண்முகநாதன்** (பிறப்பு: 21 நவம்பர் 1949) இந்தியாவின் மேகாலயா மாநிலத்தின் முன்னாள் ஆளுநர் ஆவார்.  

## வாழ்க்கைக் குறிப்பு
1949 ஆம் ஆண்டு தமிழ்நாடு மாநிலத்தில் உள்ள தஞ்சாவூரில் பிறந்தார். 1970 ஆம் ஆண்டு சென்னை பல்கலைக்கழகத்தில் அரசியல் அறிவியலில் முதுகலை பட்டம் பெற்றார். அப்போதைய சென்னைப் பல்கலைக்கழகத் தலைவர் மீனாட்சிசுந்தரத்திடம் தங்கப்பதக்கம் பெற்றார். அதன்பின் 1962 ஆம் ஆண்டு ராஷ்டிரிய சுயம்சேவாக் சங்கத்தில் சேர்ந்தார். பாரதிய ஜனதா கட்சியில் 2003 ஆம் ஆண்டு சேர்ந்த இவருக்குப் பல பதவிகள் கொடுக்கப்பட்டன. தமிழில் பல புத்தகங்கள் எழுதியுள்ளார்.  

மணிப்பூர் மாநில ஆளுநராக இருந்த சையது அகமது மரணம் அடைந்ததை அடுத்து இவர் 2015 அக்டோபர் 1 முதல் கூடுதல் பொறுப்பாக மணிப்பூர் மாநில ஆளுநராகவும் நியமிக்கப்பட்டார்.  
இவர் மீது பாலியல் குற்றசாட்டுகள் எழுந்ததைத் தொடர்ந்து 2017 ஆம் ஆண்டு சனவரி மாதம் 27 ஆம் திகதி தனது ஆளுநர் பதவியிலிருந்து ராஜினமா செய்தார்.
# செனான் மூவாக்சைடு


**செனான் மூவாக்சைடு** *(Xenon trioxide)* என்பது XeO<sub>3</sub> என்ற மூலக்கூற்று வாய்ப்பாடு கொண்ட தும், +6 ஆக்சிசனேற்ற நிலையில் செனான் நிலைப்புத்தன்மையற்று காணப்படுவதுமான ஒரு சேர்மமாகும். மிகவலிமையான ஒர் ஆக்சிசனேற்றியாக இது செயல்பட்டு தண்ணீரில் இருந்து ஆக்சிசனை முதலிலும் பின்னர் செனானையும் மெல்ல வெளியேற்றுகிறது. சூரிய ஒளி படநேர்ந்தால் செனான் மூவாக்சைடு முடுக்கம் பெறுகிறது. கரிமச்சேர்மங்களுடன் தொடர்பு கொள்ள நேர்ந்தால் அபாயகரமாக வெடிக்கும் தன்மை கொண்டுள்ளது. அவ்வாறு வெடிக்கும்போது செனான் மற்றும் ஆக்சிசன் வாயுக்களை வெளியேற்றுகிறது.  

## செனான் மூவாக்சைடு வேதியியல்
செனான் மூவாக்சைடு ஒரு வலிமையான ஆக்சிசனேற்றி என்பதால் ஆக்சிசனேற்றம் அடையும் தன்மை கொண்ட அனைத்துப் பொருள்களையும் ஆக்சிசனேற்றம் அடையச் செய்கிறது. இருந்தாலும் இது மிகமெதுவாக வினைபுரிகிறது என்பதால் குறைவான பயன்பாடுகளையே கொண்டுள்ளது.  

ஆனால் ,25 °செல்சியசு வெப்பநிலைக்கு மேல் செனான் மூவாக்சைடு அதிதீவிரமாக வெடிக்கும் நிலையையும் கொண்டிருக்கிறது.  

:2 XeO<sub>3</sub> → 2 Xe + 3 O<sub>2</sub>  

செனான் மூவாக்சைடு தண்ணீரில் கரைந்து அமிலத்தன்மையுள்ள செனிக் அமிலமாக உருவாகிறது.  
:XeO<sub>3</sub> (aq) + H<sub>2</sub>O → H<sub>2</sub>XeO<sub>4</sub> H<sup>+</sup> + HXeO<sub>4</sub><sup>−</sup>  

அறை வெப்பநிலையில் இக்கரைசல் வெடிக்கும் தன்மையை இழந்து நிலைப்புத்தன்மையுடன் காணப்படுகிறது. கார்பாக்சிலிக் அமிலங்களை ஆக்சிசனேற்றம் செய்து கார்பன் டை ஆக்சைடு மற்றும் நீராக மாற்றுகிறது. .  

மாறாக , இது காரக் கரைசல்களில் கரைந்து செனேட்டுகளை உருவாக்குகிறது.செனேட்டுக் கரைசல்களில் HXeO4− எதிர்மின் அயனிகள் ஆதிக்கம் செலுத்தும் இனமாக உள்ளன. நிலைப்புத்தன்மையற்று காணப்படும் இவை விகிதச்சமமாதலின்றி பிரிகையடைந்து +8 ஆக்சிசனேற்ற நிலையில் உள்ள பெர்செனேட்டுகளாகவும் செனான் மற்றும் ஆக்சிசன் வாயுக்களாக மாற்றமடைகின்றன. செனான் மூவாக்சைடுடன் நீர்த்த ஐதராக்சைடு கரைசல்களைச் சேர்த்து வினைப்படுத்துவதால் XeO64−அயனிகளைக் கொண்டிருக்கும் திண்மநிலை பெர்செனேட்டுகள் தனித்துப் பிரிகின்றன. செனான் மூவாக்சைடு, கனிம புளோரைடுளான KF, RbF, அல்லது CsF போன்றவற்றுடன் வினைபுரிந்து நிலைப்புத்தன்மை மிக்க MXeO3F வகை திண்மங்களை உருவாக்குகிறது.  

## இயற்பியல் பண்புகள்
செனான் அறுபுளோரைடு அல்லது செனான் நான்குபுளோரைடு சேர்மங்களை நீராற்பகுப்பு செய்யும் போது உண்டாகும் கரைசலை ஆவியாக்கி செனான் மூவாக்சைடு படிகங்கள் பெறப்படுகின்றன . உலர் காற்றில் பலநாட்களுக்கு நிலைப்புத்தன்மையுடன் காணப்படும் இப்படிகங்கள் ஈரக்காற்றில் உள்ள நீரை உறிஞ்சி அடர் கரைசல்களை உருவாக்குகின்றன. a = 6.163, b = 8.115, c = 5.234 Å மற்றும் ஒர் அலகுக் கூட்டிற்கு 4 மூலக்கூறுகள் என்ற வகையிலான செஞ்சாய்சதுரப் படிக அமைப்பில் இது காணப்படுகிறது. இதனுடைய அடர்த்தி 4.55 கி/செ.மீ3 ஆகும்.  

<>  
| <><small>பந்து-மற்றும்-குச்சி மாதிரி
XeO<sub>3</sub></small> படிக அமைப்பின் ஒரு பகுதி</> | <><small>இடம்-நிரப்பும் மாதிரி</small></> | <><small> Xe</small> ஒருங்கிணைப்பு வடிவியல்</> | } |
| --- | --- | --- | --- |
</>  

## பாதுகாப்பு
செனான் மூவாக்சைடை எச்சரிக்கையுடன் கையாள வேண்டும். அறை வெப்பநிலையில் இதனுடைய மாதிரிகள் தன்னிச்சையாகவே வெடிக்கும் இயல்புடன் காணப்படுகின்றன. உலர் படிகங்கள் செல்லுலோசு போன்ற கரிமச் சேர்மங்களுடன் வெடித்தலுடன் வினைபுரிகின்றன.
# அழகிய லைலா



**அழகிய லைலா** இது ஒரு தமிழ் தொலைகாட்சித் தொடர் ஆகும். இந்த தொடர் திங்கள் முதல் வெள்ளி வரை இரவு 09:30 மணிக்கு ராஜ் தொலைக்காட்சியில் ஒளிபரப்பாகும் மெகாதொடர் ஆகும். கலர்ஸ் தொலைக்காட்சிக்காக இவர் நடிக்கும் முதல் நெடுந்தொடர் இதுவாகும். இவருக்கு ஜோடியாக ஆஷிஷ் ஷர்மா நடிக்கிறார். இவர் இதற்கு முன் ’சந்திரகுப்தா மயூரா’ என்ற தொடரில் நடித்தவர்.  

ஒரு கிராமத்து பெண் பார்வதி சனையா இராணி மற்றும் ஒரு இராணுவ அதிகாரி ருத்ரா ஆஷிஷ் ஷர்மா இவர்களுக்குள் நடக்கும் காதல் மற்றும் வெறுப்பு இவைகளை மையமாக வைத்து எடுக்கப்பட்ட தொடர் ஆகும்.  

## பாத்திரங்கள்
- ஆஷிஷ் ஷர்மா - ருத்ரா (ஒரு இரக்கமற்ற எல்லை பாதுகாப்பு படை அதிகாரி, அவரது தாயார் 12 வயதில் அவனையும் அவனது தந்தையையும் கைவிட்டுச் சென்றதால் அவன் ஒரு இரக்கமற்றவனாகப் பெண்கள் மீது நம்பிக்கை இல்லாதவனாக வளர்கிறான்).

- சனையா இராணி - பார்வதி (இவள் ஒரு கிராமத்து பெண்)

## நடிகர்கள்

;முக்கிய நடிகர்கள்  
- சனையா இராணி - பார்வதி ருத்ரா ராணாவத்
- ஆஷிஷ் ஷர்மா - ருத்ரா பிரதாப் ராணாவத்

;இணை நடிகர்கள்  

- சதியா சித்திக் - மாலா தில்சார் ராணாவத் / ஜமீன்தார் மாலா தேஜாவத்
- காளி பிரசாத் முகர்ஜி - தில்சார் ராணாவத்
- சஞ்சீவ் ஜோதாகியா - திவாகர் ராணாவத்
- தருண் கண்ணா - ராஜா ஜமீன்தார் பரம் சிங் தேஜாவத்
- அனன்யா காரே - மோஹினி திவாகர் ராணாவத்
- பிரசாந்த் சாவ்லா - சுராஜ் திவாகர் ராணாவத்
- கீதாஞ்சலி மிஸ்ரா - மய்திலி சுராஜ் ராணாவத்
- உதித் சுக்லா - சமீர் திவாகர் ராணாவத்
- குஷ்பூ தக்கர் - சுனிதா திவாகர் ராணாவத்
- அங்கிதா சர்மா - லாவண்யா
- சையத் ஜாபர் அலி - இராணுவ ஜெனரல் ஆ.கே.சிங்

;முன்னாள் நடிகர்கள்  
- நேஹா நரங் - முத்தழகி
- விஷால் காந்தி - வருண்
# வார்ப்புரு:Non-free use rationale book cover


| The copy is of sufficient resolution for commentary and identification but lower resolution than the original book cover. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.  
}}  
| Purpose = <noinclude>*Choose from Infobox / Header / Section / Author / Other*</noinclude> }  
| Replaceability = As a book cover, the image is not replaceable by free content; any other image that shows the packaging of the book would also be copyrighted, and any version that is not true to the original would be inadequate for identification or commentary. }  
| Other information =  
| }}  
}}  
}}<noinclude>  

</noinclude>
# விண்வெளி நோக்காய்வுக்கலம்



**விண்வெளி நோக்காய்வுக் கலம்** (*space observatory*) விண்வெளியில் புறவெளி நோக்கி நிலைநிறுத்தப்பட்டுள்ள (தொலைநோக்கி போன்ற) எந்தவொரு கருவியும் ஆகும். இது தொலைதூரத்தில் உள்ள கோள்கள், விண்மீன் பேரடை மற்றும் பிற விண்வெளிப் பொருட்களை ஆய்வதற்காக பயன்படுத்தப்படுகின்றது. இத்தகைய முதல் ஆய்வுக்கலம் 1990இல் ஏவப்பட்ட ஹபிள் விண்வெளித் தொலைநோக்கி ஆகும். தரையிலிருந்து ஆய்கின்றபோதுள்ள பல பிரச்சினைகள் விண்வெளி ஆய்வுக்கலங்களில் தவிர்க்கப்படுகின்றன; காட்டாக ஒளி மாசும் மின்காந்த அலைகள் வடிக்கட்டப்படுதலும் பிறழ்வடைதலும் தவிர்க்கப்படுகின்றன.  
இந்த நோக்காய்வுக் கலங்களுக்கும் விண்வெளியில் புவியை நோக்கி நிலைநிறுத்தப்படும் பிற நோக்காய்வுக் கலங்களுக்கும் வேறுபாடுள்ளது; பிந்தையது வேவு பார்த்தலுக்கும் புவி குறித்த தகவல்களை சேகரிப்பதற்கும் பயன்படுத்தப்படுகின்றன.  
## புவியிலிருந்து நோக்காய்வு செய்வதிலுள்ள சிக்கல்கள்
புவியிலிருந்து நோக்காய்வு செய்யும்போது புவியின் வளிமண்டலம் கதிர்களை வடிகட்டுகின்றது. எனவே இங்கு பதியப்படும் தரவுகள் வளிமண்டலத்தால் வடிகட்டப்பட்ட மற்றும் உருத்திரிபு செய்யப்பட்ட தரவுகளாகும். ஒளி , வானொலி அலைக்கற்றைகளுக்கு வெளியே உள்ள அலைக்கற்றைகளை பெறுவதற்கு விண்வெளி செல்ல வேண்டும். காட்டாக எக்சு-கதிர் வானியல் ஆய்வு புவிப்பரப்பிலிருந்து இயலாதவொன்று. புவியைச் சுற்றிவரும் எக்சு கதிர் தொலைநோக்கிகள் தற்போது முதன்மை பெற்று வருகின்றன. வளிமண்டலம் அகச்சிவப்புக் கதிர், புற ஊதாக் கதிர்களையும் வடிகட்டி விடுகின்றது.  

## வரலாறு

1946இல் அமெரிக்க வானியற்பியலாளர் லைமேன் இசுப்பிட்சர் தான் விண்வெளியில் தொலைநோக்கிகளை நிலைநிறுத்தும் எண்ணத்தை முன்வைத்தார். பத்தாண்டுகளுக்குப் பின்னர் சோவியத் ஒன்றியம் முதல் செயற்கைக்கோள், *இசுப்புட்னிக்கை* விண்ணில் செலுத்தியது.  

ஓர் பெரிய தொலைநோக்கியை விண்ணில் நிலைநிறுத்தினால் புவியிலிருந்து காண்பதை விட நன்றாக ஆய்வுகள் நடத்த முடியும் என இசுப்பிட்சர் முன்மொழிந்தார். இவரது முயற்சிகளால் உலகின் முதல் விண்வெளி ஒளிக்கற்றை தொலைநோக்கி, *ஹபிள் விண்வெளித் தொலைநோக்கி*, ஏப்ரல் 20, 1990 அன்று விண்ணோடம் *டிஸ்கவரி* (STS-31) மூலம் விண்ணில் நிறுத்தப்பட்டது.
# செனான் ஈராக்சைடு


## அமைப்பு
செனான் மற்றும் ஆக்சிசன் அணுக்கள் முறைய 4 மற்றும் 2 என்ற அணைவு எண்களாகக் கொண்ட நீட்டித்த சங்கிலி அல்லது வலை கட்டமைப்பில் செனான் ஈராக்சைடு காணப்படுகிறது. செனானின் சதுர சமதள வடிவியலில் நான்கு ஈனிகள் மற்றும் இரண்டு தனித்த எலக்ட்ரான் இரட்டைகள் வலுவளவு ஓட்டு இலத்திரன் சோடிகளின் தள்ளுகைக் கொள்கைக்கு இசைவாக அமைந்துள்ளன.  
பல ஆண்டுகளுக்கு முன்பே குவைய வேதியியல் முறைப்படி பைக்கோ மற்றும் தாம் என்பவர்கள் செனான் ஈராக்சைடின் இருப்பை முன் கனித்து கூறியிருந்தாலும் அவர்கள் இந்நீட்சி அமைப்பு குறித்து அறிந்திருக்கவில்லை.  

## பண்புகள்
XeO2 மஞ்சள் – ஆரஞ்சு நிறத்தில் திண்மமாகக் காணப்படுகிறது. நிலைப்புத்தன்மையற்ற இச்சேர்மத்தின் அரைவாழ்வுக் காலம் இரண்டு நிமிடங்களே ஆகும் . −78 °செல்சியசு வெப்பநிலைக்கு இதைக் குளிர்வித்து சிதைவடைவதற்கு முன்பு இராமன் அலைமாலையியல் ஆய்வுக்கு உட்படுத்தினால் அமைப்பும் அடையாளமும் உறுதிப்படுகிறது.
# யுரேனியம் ஆக்சைடு

, யுரேனியம் ஆக்சைடுகளின் கலவை]]  

**யுரேனியம் ஆக்சைடு** *(Uranium oxide)* என்பது யுரேனியம் தனிமத்தின் ஆக்சைடு சேர்மங்களைக் குறிக்கும்.  

யுரேனியம் தனிமம் பலவகையான ஆக்சைடுகளாக உருவாகிறது.  

யுரேனியம் ஈராக்சைடு அல்லது யுரேனியம்(IV) ஆக்சைடு - UO<sub>2</sub> இதனுடைய தாதுப் பொருள் யுரேனைட்டு அல்லது பிட்ச் பிளெண்ட்டு ஆகும்.  

யுரேனியம் மூவாக்சைடு அல்லது யுரேனியம்(VI) ஆக்சைடு - UO<sub>3</sub>  

மூன்றுயுரேனியம் எண்ணாக்சைடு - U<sub>3</sub>O<sub>8</sub> அதிக நிலைப்புத்தன்மை கொண்ட யுரேனியம் ஆக்சைடு இதுவாகும். மஞ்சள்நிற அப்பமாக உள்ள இவ்வாக்சைடில் 70 முதல் 90 சதம் மூன்றுயுரேனியம் எண்ணாக்சைடு நிறைந்துள்ளது.  

யுரேனைல் பெராக்சைடு - UO<sub>2</sub>O<sub>2</sub> அல்லது UO<sub>4</sub>  

யுரேனியம் ஈராக்சைடு ஆக்சிசனுடன் தொடர்பு கொள்ள நேரும் போது ஆக்சிசனேற்றம் அடைந்து மூன்றுயுரேனியம் எண்ணாக்சைடாக உருவாகிறது.  

3 UO2 + O2 → U3O8; at 700 °C (970 K)  

## 38 தயாரிப்பு
இரண்டாம் உலகப் போரின் போது யுரேனியம் ஆக்சைடு தயாரிப்பை “38 தயாரிப்பு” என்ற குறிப்பெயரை செருமன் விஞ்ஞானிகள் உபயோகித்தனர்.
# தங்குதன்(III) ஆக்சைடு



**தங்குதன்((III) ஆக்சைடு** *(Tungsten(III) oxide )* என்பது W<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்குதன் மற்றும் ஆக்சிசன் சேர்ந்து உருவாகும் இச்சேர்மம் 2006 ஆம் ஆண்டு முதல் அறியப்படுகிறது. W<sub>2</sub>(N(CH<sub>3</sub>)<sub>2</sub>)<sub>6</sub> சேர்மத்தை முன்னோடியாகக் கொண்டு தயாரிக்கையில் 140 மற்றும் 240 ° செல்சியசு வெப்பநிலையில் அணு அடுக்குகளில் மென்படலமாக தங்குதன் ஆக்சைடு படிகிறது பெரும்பாலான நடைமுறை நூல்களில் இம்முறையைப் பற்றிய குறிப்புகள் இல்லை.. சில பண்டைய நூல்களில் W2O3 சேர்மம் தொடர்பாகச் சுட்டிக் காட்டப்பட்டுள்ளது. ஆனால் தங்குதனின் அணுஎடை அந்நேரத்தில் 92 எனக்கருதப்பட்டது. அதாவது தோராயமாக 183.84 என்ற தற்போதைய ஏற்றுக் கொள்ளப்பட்ட அணு எடையில் பாதியாகும்.  

## பயன்கள்
பல்வேறு வகையான அகச்சிவப்புக் கதிர்களை ஈர்க்கும் பூச்சுகள் மற்றும் தகடுகள் தயாரிப்பில் தங்குதன்((III) ஆக்சைடு பயன்படுத்தப்படுகிறது.
# சைவம் (திரைப்படம்)



***சைவம்*** என்பது 2014ல் வெளிவந்த தமிழ்த் திரைப்படமாகும். இது ஏ. எல். விஜய் தயாரித்து, எழுதி இயக்கப்பட்டது. முக்கிய கதாப்பாத்திரங்களாக நாசர் (நடிகர்) மற்றும் சாரா அர்ஜுன் நடித்துள்ளனர். இத்திரைப்படத்திற்கு ஜி. வி. பிரகாஷ் குமார் இசையமைதுள்ளார். இது 6 சூன் 2014ல் வெளிவந்தது. இத்திரைப்படம் தெலுங்கில் மறுதயாரிப்பு செய்யப்பட்டு வெளிவந்தது.  

பின்னணிப் பாடகர் உன்னிகிருஷ்ணனின் எட்டுவயது மகள் உத்தரா உன்னிகிருஷ்ணன் இத்திரைப்படத்திற்காகப் பாடிய "அழகு.." என்ற பாடல் அவருக்குத் தேசிய விருதினைப் பெற்றுத்தந்தது.
# தங்குதன் ஈராக்சைடு


**தங்குதன் ஈராக்சைடு** (Tungsten dioxide) என்பது WO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்கலம் நிறத்தில் திண்மமாகக் காணப்படும் இது ஒற்றைச் சரிவில் படிகமாகிறது. உருத்திரிந்த எண்முக WO6 மையங்களுடன் மாற்று குறுகிய W–W பிணைப்புகள் (248 பைகோ மீட்டர்|பை.மீ) அமைந்துள்ள உரூத்தைல் போன்ற அமைப்பு அம்சங்களுடனான அமைப்பை பெற்றுள்ளது.
# அதிபர் (திரைப்படம்)



**அதிபர்** என்பது 2015ல் வெளிவந்த அதிரடித் தமிழ்த் திரைப்படமாகும். இது சூர்ய பிரகாஷ் ஆல் இயக்கப்பட்டது. மற்றும் சரவணன், சிவகுமார் ஆகியோர் தயாரித்தனர். முக்கிய கதாப்பாத்திரங்களாக ஜீவன் மற்றும் வித்யா பிரதீப் நடிக்க நந்தா, ரஞ்சித் மற்றும் சமுத்திரக்கனி ஆகியோரும் நடித்துள்ளனர். இத்திரைப்படத்திற்கு விக்ரம் செல்வா இசையமைதுள்ளார். இது 2015 ஆகஸ்ட் 28ல் வெளியானது.  

## நடிகர்கள்
- ஜீவன்
- வித்யா பிரதீப்
- நந்தா
- சமுத்திரக்கனி
- ரிச்சர்ட் ரிசி
- ரஞ்சித்
- தம்பி ராமையா
- கோவை சரளா
- சிங்கமுத்து
- சங்கிலி முருகன்
- ராஜ் கபூர்
- பாரதி கண்ணன்
- மோகன் ராமன்
- மதன் பாப்
- வையாபுரி
- ரேணுகா
- சிவசங்கர்
- இராசேந்திரன்
- பாவா இலட்சுமணன்
- சம்பத் ராம்
- கோவை செந்தில்
- சிசர் மனோகர்
# 1616



**1616** (**MDCXVI**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டு ஆண்டாகும்.  

## நிகழ்வுகள்
- சனவரி - வானிலையாளர் யோகான்னசு கெப்லர் "தடைசெய்யப்பட்ட கலைகளைப்'' பேணுவதாகக் குற்றம் சாட்டப்பட்டு அவரது தாயுடன் 14 மாதங்கள் சிறையில் அடைக்கப்பட்டார்.
- சனவரி 10 - சர் தோமசு ரோய் முக்லாயப் பேரரசர் ஜகாங்கீரிடம் அஜ்மீர் கோட்டையில் தனது ந்ற்பட்திரங்களைச் சமர்ப்பித்தார். இதன் மூலம் பிரித்தானியரின் இந்திய ஊடுருவல் ஆரம்பமானது.
- மார்ச் 11 - ஆங்கிலக் கத்தோலிக்கப் போதகர் தோமசு அட்கின்சன் யார்க்கில் தூக்கிலிடப்பட்டார். (இவர் திருத்தந்தை அருளப்பரினால் 1987 இல் புனிதராக்கப்பட்டார்)
- டிசம்பர் 18 - நிலநடுக்கம் செருமனியின் லைப்சிக்கில் ஏற்பட்டது.
- நியூ இங்கிலாந்தில் செவ்விந்தியர்களுக்கிடையே பெரியம்மை பரவியது. கரையோரப் பகுதிகளில் இரண்டு ஆண்டுகளில் 90% இந்தியர்கள் உயிரிழந்தனர்.
- முதலாவது ஆப்பிரிக்க அடிமைகள் பெர்முடாவுக்குக் கொண்டு வரப்பட்டனர்.

## பிறப்புகள்

## இறப்புகள்
- ஏப்ரல் 23 - (ப.நா. செவ்வாய்க்கிழமை) வில்லியம் சேக்சுபியர், ஆங்கில நாடக எழுத்தாளர் (பி. 1564)
- ஏப்ரல் 23 (பு.நா. சனிக்கிழமை) மிகெல் தே செர்வாந்தேஸ், எசுப்பானிய எழுத்தாளர் (பி. 1547)